Exqrch/javanese-Komodo-pixelgpt huggingface dataset:
Ora lali, saka Perancis ngirim Alma (Melanie Laurent) supaya mèlu nyisik melik
Nanging jebul ora ana bukti kang bisa dadi tenger anané kadadéan kang nglibatake wong papat kuwi, saéngga ditokké manèh
Apa manèh kang jenengé sulap, antarané bisa dipracaya lan ora bisa dipracaya
Pamentasan kaping loro dicakke ing New Orleans lan luwih nggegirisi tinimbang sadurungé
Arthur Tressler minangka kang nyokong adicara kuwi mangerteni rancangan Thaddeus awujud ancaman kanggone para "horse man"
Arthur nawani dhuwit supaya Thaddeus lunga saka kutha kono, nanging ora gelem
Pamentasan diwiwiti kanti ngongkon kabèh pamirsa nulisaké saldo rekening bank-e dhéwé-dhéwé ing amplop
Semono uga ing panggung, ana saldo rekeninge Arthur
Ora nyana, mbarang saldone para pamirsa munggah sithik-sithik, jebul agawe rekeninge Arthur mudhun sithik-sithik
Wiwitane Arthur ngira yèn kuwi mung dolanan, nanging jebule pancen nyata
Dylan lan Alma (interpol saka Perancis) ngoyak wong papat mau, ora ana kang kecekel, malah salah siji punggawane, Jack Wilder, mati ing dalan sawisé mobile kobong
Dylan lan Alma kasil nglacak panggonan kang kanggo umpetan papat pesulap mau ing salah sijiné apartemen, lan nggrebek
Daniel, Henley lan Merrit kasil lumayu
Pamentasan kaping telu diwiwiti, Dylan lan Alma ngupayakke kareben gagal supaya bisa nangkep wong telu mau
Nanging pamentasan tetep dicakke ana ing dhuwure gedung tengah kutha, ditonton maewu-èwu pamirsa
Punggawa "horse man" ngilang lan nyebar dhuwit saka sadhuwure pamirsa.
Jebul dhuwite mung dhuwit-dhuwitan, amarga dhuwit kang asli ana ing sajerone mobile Thaddeus
Nalika Thaddeus tumuju ing mobile, ujug-ujug dhuwite wutah saka njero, lan ora let suwé Thaddeus ditangkep déning Dylan
Jebulé ing paméntasan kaping papat mau direkam déning Thaddeus (Morgan Freeman), wong kang ora seneng tumrap para pesulap
Dhèwèké tansah ndungkap wewadine para pesulap lan ngedol rekamane ing internet
Dylan lan Alma nemoni Thaddeus nggolèk katrangan, lan diwènèhi sakabèhé kanthi nuduhaké yèn ing sangisore panggung kuwi ana bolongan kang tumuju ruangan kang mèmper karo brankas ing Perancis
Ing pakunjaran, naiika ditiliki karo Dylan, Thaddeus omong yeng dhèwèké rumangsa dijebak nganggo dhuwit
Dhèwèké nyoba ngetokke téyori-téyori wadine para punggawa "horse man"
Para punggawa "horse man", kalebu Jack Wilder kang jebule esih urip kumpul ing sawijiné taman saperlu nemoni wong misterius kang ngajak ngecakke proyek balas dendam kuwi
Jebul, ora liya wong kuwi Dylan, pulisi kang sasuwéné iki dadi "mungsuhe"
Ing taun 2016, sambungan film iki digawé kanti judhul "Now You See Me 2", kanti owah-owahan lumebune Lizzy Caplan minangka Lula, kang ngganti Isla Fisher minangka Henley Reeves, salah siji punggawane "Four Hoursmen" kang metu.
Hironori Nagamine Hironori Nagamine (#ALIH) iku juru main bal-balan saka Jepang
Hironori Nagamine iku sampun main ing Kyoto Purple Sanga.
Martin Aleida Martin Aleida kang duwé jeneng asli Nurlan (#ALIH) ya iku salah sijiné sastrawan saka Indonésia
Jenengé kawentar liwat pakaryané awujud carita cekak lan novèl kang diemot ing sakperang koran, kalawarta, lan jurnal
Martin uga naté nglakoni gegawéan minangka wartawan ing koran "Jaman Baru"
Pagawéan iku mau nglantaraké lumebu ing pakunjaran, ditangkep déning pamarintah Orde Baru jalaran koran kuwi dibabar déning Lembaga Kesenian Rakyat kang nyengkuyung Partai Kuminis Indonésia
Martin Aleida lair ing Tanjung Balai, Sumatra Lor, 31 Dhesember 1943
Awit isih enom wis cedhak karo donyané sastra
Buku-buku pakaryané Hamka lan Pramoedya Ananta Toer ndadèkaké inspirasi kang utama kanggo pakaryané dhèwèké sabanjuré
Martin Aleida miwiti karier minangka panyerat awit taun 1962, ngirim pakaryané marang sakpérang médhia massa
Sawisé ngrampungké sekolah dhasar lan menengah ing kampungé, dhèwèké neruske pawiyatan luhur ing Fakultas Sastra Universitas Sumatra Utara (USU) Medan
Nanging dhèwèké uga naté sekolah ing mancanagara ya iku , Washington DC, Amérikah Sarékat (1982)
Taun 1963, Martin Aleida ijrah menyang Jakarta, lumakuné ing babagan kesenian ing kelompok téater, nalika sawijiné kelompok téater teka ing Jakarta lan mèlu main ing Gedung Kesenian Jakarta dan PGRI (1964), kanthi lakon "Si Nandang", karyané Ebrahim Hamid, dijupuk saka carita rakyat
Dhèwèké naté dadi punggawané redhaksi kalawarta kabudayan "Jaman Baru", nanging ora tutug setaun
Sabanjuré dhèwèké nyambut gawé srabutan, terus dadi wartawan manèh ing "Harian Rakyat"
Meh setengah taun dhèwèké nulis kagiyatané Présidhèn Sukarno
Sawisé ngliput présidhèn, dhèwèké mèlu gladhen jurnalistik ing Semarang, nanging terus ana kedaeyan G30/S, kang ndadèkaké gladhné ora tuntas, terus bubar
Dhèwèké lumebu manèh sawisé tanggal 2 Oktober 1965
Jebul koran kang naté dadi panguripané wis ditutup
Wiwit taun 1966, dhèwèke dicekel bareng wong enem kancané lan digiring marang Markas Komando Distrik Militer 0501, Jakarta Pusat jalaran dhèwèké minangka punggawa redhaksi jurnal "Jaman Baru" kang dibabar Lembaga Kebudayaan Rakyat (Lekra)
Dikunjara amèh setaun, sawisé kuwi diuculké taun 1966
Wulan Juli 1969, kalawarta sastra "Horison" ngemot carita cekaké kang sesirah "Jangan Kembali Lagi, Juli"
Awit saka kuwi, Nurlan ngganti jenengé dadi Martin Aleida
Jeneng Martin dienggo jalaran dhèwèké asring krungu carita babagan Martin Luther King saka ramané lan Aleida, dijupuk saka "tembung seru" ing kalangane warga Melayu ing pasisir Sumatera Wétan.
Pengeboman metro Sankt Peterburg 2017 Ing tanggal 3 April 2017, sawijiné serangan disusul ledhakan bom kadadéan ing metro Sankt Peterburg antarané Stasiun Sennaya Ploshchad lan Tekhnologichesky Institut
Sangang wong dilaporaké séda, lan sabanjuré wong loro liyané nyusul séda
Kira-kira wong seket ngalami ketaton ing kedadeyan iku
Piranti sing kanggo mbledhosaké disimpen ing sawijiné tas
Bom kapindho tinemu ing sadhuwuré sepur liyané, ing stasiun
Sore sabanjuré, stasiun bisa ngladeni telung jalur, ya iku jalur katelu, kapat, lan kalima
Tanggal 3 April 2017, sawijiné bom mbledhos ing sadhuwuré sepur sing lagi lumaku ngliwati sawijiné trowongan antarané rong stasiun ing metro Sankt Peterburg: Sennaya Ploshchad lan Tekhnologichesky Institut
Awit saka kadadéan kuwi, dilaporaké yèn kabèh stasiun metro ing Sankt Peterburg énggal-énggal ditutup
Bom kapindho tinemu ing stasiun Ploshchad Vosstaniya; sing sabanjuré kasil didhem
Piranti sing kanggo ngledhakaké nggunakke fragmen senjata api
Salah sijiné wong kang nyujayani, bokmanawa katon liwat kodhak pangindhik ing Metro, miturut sawijiné sumber sing durung gelem mènèhi katrangan lanjut
Komité Investigasi mratelakaké yèn masinis kereta sengaja ora ngendheké sepur nalika ledhakan bisa njalari tekané kurban luwih akèh
Dilaporake déning Mantri Pertahanan Russia, ana kira-kira seket wong ngalami ketaton abot, lan pat belas ing antarané séda, kalebu sing tumindak ngebom
Telung puluh sanga wong diplayokaké ing rumah sakit, kalebu enem wong sing tatune paling abot
Déning intelijen Kyrgyzstan lan Ruslan, ana pawongan sing disujanani minangka Akbarzhon Jalilov, warga saka nagara Ruslan umuré 22 taun, kelairan Kyrgyz
Akbarzhon lair taun 1995 ing Osh, Kyrgyzstan, lan teka ing Moskow kira-kira taun 2011
Miturut ariwarta Ruslan "Moskovskij Komsomolets", gazeta.ru nglaporké yèn dhèwèké nyambut gawé minangka juru masak ing salah sijiné bar sushi taun 2015
Sawetara iku, sumber liyané mratelakke yèn Jalilov mau nyambut gawé ing garasi sadurungé ngilang, seminggu sadurungé kedadeyan iku
Jalilov sing dadi pandhereké agama Islam, wis dikandhakaké déning kenalané, lan duwé pandelengan babagan tartamtu
Presidhen Russia, Vladimir Putin lagi ing kuthané nalika kadadéan serangan iku, dhèwèké ngicim kedadeyan kuwi
Salawasé patemon karo Presidhen Bélarusia, Alexander Lukashenko, Putin mratelakaké yèn wong kuwi "nimbang-nimbang kabèh mulabukane, kalebu terorisme"
Pratelan kuwi dimeloni déning Lukashenko kang uga prihatin awit saka panjeblugé bom kuwi
Wali Kutha Moskwa Sergey Sobyanin mratelakaké kaprihatinané awit anané kurban ing serangan kuwi, lan mrentahke para pegawe keamanan supaya jaga-jaga ing sakabehing jalur sepur ing kutha kuwi
Ngono mau kajupuk saka pratelané wali kutha lan juru wicara pamarintah, Gulnara Penkova
Pratelan kaprihatinan uga teka saka para tokoh internasional antarané Presidhen Amérikah Sarékat, Donald Trump, Nayakotama Russia, Dmitry Medvedev, anggota dewan saka Dhénemarken, Iran, Polen, Georgia, Karajan Inggris, NATO, lan Dewan Uni Eropa
Pimpinan Chechen Republic Ramzan Kadyrov ngandhakaké, ledhakan sepur ngisor lemah iku mau "sawijiné aksi monster terorisme" lan njaluk supaya golèk sisik melik sing tumindak, lan ngukum
Ing sisih liyané, ISIL ngincim yèn kelompoké arep nyerang tumrap Ruslan
Para pandherek ISIL kepara malah nganakaké prayaan tragedi iki kanthi nyebar gambar-gambar mayat kang mati awit saka ledhakan.
Dewan Kesenian Jawa Tengah Dewan Kesenian Jawa Tengah (DKJT) ya iku organisasi mitrané Pamarintah Provinsi Jawa Tengah kang digawé dhedhasar Surat Dudutan Gubernur Jawa Tengah No
430/78/1993 tanggal 3 Agustus 1993
Layang kaputusan mau ngrujuk ing Instruksi Mantri Dalam Negeri (Inmendagri) No
5A/1993 tanggal 27 Fèbruari 1993 babagan pangadekan dewan kesenian provinsi sa-Indonesia
Taun 2012, Ketua DKJT diemban déning guru besar Universitas Negeri Semarang, Prof
Ana ing Instruksi Mantri Dalam Negeri (Inmendagri) No
5A/1993 disebutké yèn saben pamarintah provinsi kang wis ngadegaké dewan kesenian supaya yasa gedung kesenian liwat Anggaran Pendapatan dan Belanja Daerah (APBD) kang cak-cakané dijumbuhaké karo kaanan lan situasi daerah siji lan sijiné
DKJT kang nalika kuwi diemban déning Prof
Ing wiwitané ora ngusulke pambangunan gedung kesenian, jalaran kahanané durung rena
Program kerja DKJT ing kepengurusan wiwitan ya iku mantepaké lan mapanaké anané organisasi kesenian kanthi ngrangkul sakpérang kalangan seniman lan budayawan kanggo mbuktekaké prestasi kang bisa nuwuhaké simpati lan sengkuyungan saka sakpérang pihak, mligi Pamarintah Daerah Provinsi Jawa Tengah
Mula saka kuwi, nganti tekané Musyawarah Daerah DKJT, 27-28 November 1996 ing Balaikota Semarang durung ana rembugan babagan pembangunan gedung kesenian, jalaran arep luwih nggatekaké pangadekané Dewan Kesenian Daerah (DKD) ing tingkat kabupatèn/kutha sa-Jawa Tengah
Program mau wiwit ana kasilé nalika dianakaké Musyawarah Daerah DKJT 12-13 Fèbruari 1999 ing Hotel Srondol Indah Semarang kanthi sokongan saka Gubernur Provinsi Jawa Tengah H
Mardiyanto (wektu kuwi), kang ndhawuhi supaya saben daerah kabupatèn lan kutha ing Jawa Tengah énggal-énggal ngedeksk'r dewan kesenian daerah
DKJT pungkasané ing taun 2001 ngusulaké proyek pembangunan Pusat Kesenian Jawa Tengah (PKJT) marang Pamarintah Provinsi Jawa Tengah
Usulan kuwi disarujuki déning Gubernur Mardiyanto lan Komisi E DPRD Jawa Tengah
Pusat kesenian kuwi dumunung ing Kompleks Taman Maerakaca, Tawangmas, Semarang, kang isiné téater tertutup, téater aréna, gladri seni rupa, wisma seni, lan mushala
Nanging, pembangunan wisma seni nganti saiki durung kalaksanan
Kabèh kegiyatan DKJT disokong déning sumber bantuan dana hibah saka Pamarintah Provinsi Jawa Tengah liwat Anggaran Pendapatan dan Belanja Daerah saben tauné.
Karnaval Pasisir Tegal Karnaval Pasisir Tegal utawa Tegal Pasisir Carnival (dicekak TPC) ya iku acara kabudayan sing digelar awujud arak-arakan utawa karnaval busana kang diwiwiti taun 2012 ing Kutha Tegal, Jawa Tengah
Arak-arakan iki dianakaké déning Pamarintah Kutha Tegal mengeti reroncene adicara pengetan ambal warsa kutha
Kanti njupuk potensi daerah, TPC ngangkat tema-tema ing antarané "go green" lan "Kembali Bersahabat dengan Alam"
Tegal Pasisir Carnival awujud adicara taunan kang dianakaké awit taun 2012 sing digulawenthah déning pamarintah Kutha Tegal, kanthi nggandheng mitra ya iku Cipta Creasi Anak Indonésia, ingkang dadi pengetan ambal warsa Kutha Tegal
Arak-arakan kuwi panyartané atusan wong, diperang dadi golongan, mangkat saka pelatarane gedung Dewan Perwakilan Rakyat Daerah (DPRD) Kutha Tegal, lumebu ing Jalan Veteran, diterusaké ing Jalan Pangéran Dipanegara, menggok kiwa, lumebu Jalan Kartini, menggok kiwa manèh lumebu ing Jalan K.H
Wahid Hasyim, lan pungkasané mandheg ing Alun-alun
Rombongan pambuka dalan ya iku golongan "drum band", sing dipasang ing ngarep dhéwé
Barisan ing mburiné ya iku golongan-golongan sing gelaraké manéka warna budaya, mligi budaya Kutha Tegal, liwat sakperang rancangan busana kang dienggo
Arak-arakan dianakké wayah wengi, disokong cahyané lampu kutha, ndadèkaké Tegal Pasisir Carnival minangka tontonan sing reja, dipirsani sagung bebrayan lan para pelancong ing sadawané dalan kang diliwati
Sajeroné arak-arakan mau, wali kutha kairing para kepala dinas, kepala badan, lan kepala ora ketinggalan uga padha ngagem busana adat Jawa Tegalan
Tegal Pasisir Carnival kang kapisan pancen durung akèh panyarta sing mèlu
Wektu kuwi namung golongan-golongan saka Kutha Tegal waé, minangka tetepangan
Nanging ing adicara taun sabanjuré, panitiya mbuka pendhaptaran kanggoné golongan liya saka kutha liya, kepara sa-Indonésia kanggo nyengkung hajat kabudayan iki
Lan sadurungé mèlu karnaval, para panyarta diwajibké mèlu "workshop" lan migunakaké kerajinan busana saka Kutha Tegal kaya ta songket, bathik, tenun, lan liya-liyané.
Basa Bislama Basa Bislama ([bislaˈma]) iku basa kréol kang dadi salah siji basa resmi ing Vanuatu
Basa Bislama iki basa asliné warga Vanuatu kutha kang manggon ing kutha Port Vila lan Luganville, lan dadi basa kaloroné warga Vanuatu liyané
"Yumi, Yumi, Yumi", minangka laguné kabangsan Vanuatu, ditulis nganggo basa Bislama
Punjul 95% tetembungané basa Bislama asalé saka basa Inggris, déné liyané saka basa Prancis, sarta saka rena-rena basa asli Vanuatu, mligané tetembungan kang magepokan karo wit-witan lan sato kéwan
Sanajan pangaruhé sithik, pangaruhé basa enggon-enggonan kawistara ing babagan paramasastra
Mangkana, basa Bislama iku basa kang tetembungané asli Inggris tur paramasastrané asli basa-basa Oséania
Nalika jamané Blackbirding, antarané taun 1870 lan 1880, atusan èwu wong Pasifik (akèh kang saka Kapuloan Herbrida Anyar utawa saiki ingaran Vanuatu) didadèkaké batur tukon lan dipeksa nyambut gawé ing pakebonan-pakebonan, mligané ing Queensland, Ostrali lan Fiji
Awit warna-wernané basa kang dicaturaké ing pakebonan-pakebonan mau, sawijiné basa pijin mawujud saka aworé tetembungan basa Inggris karo paramasastrané basa-basa enggon-enggonan kono
Basa pijin kang dicaturaké ing pakebonan-pakebonan iku dadi asalé ora mung basa Bislama, nanging uga basa Tok Pisin saka Papua Nugini lan basa pijin Kapuloan Solomon, sanajan dudu asalé basa Kréol Selat Torres ing iring lor Ostrali
Basa pijin iku sumrambah tekan Kapuloan Vanuatu nalika kawitané abad angka 20, rikala para batur tukon kang slamet saka Blackbirding bisa bali menyang tanah asalé
Basa pijin kang digawa mulih iku nggampangaké sesambungané ora mung antarané para sambéwara lan cukil Éropah, nanging uga antarané wong asli kono
Amarga iku, basa Bislama lair lan mbédani saka basa-basa pijin liyané ing wewengkon Pasifik
Amarga Vanuatu minangka nagara kang ramé dhéwé sajagad ing babagan basa, ya iku 113 basa digunemaké déning 225.000 kang ndunungi, basa Bislama dadi "lingua franca" antarané wong Vanuatu (ni-Vanuatu) lan wong njaba
Saliyané basa Bislama, rata-rata wong Vanuatu bisa basa asliné utawa basa ibuné lan ing sekolah diwulang basa Inggris utawa Prancis
Kawit makaping-kaping abad kapungkur, basa Bislama ngalami owah-gingsir tumeka wujudé kang dicaturaké dan ditulisaké saiki
Mliginé ing wektu akir-akir iki (awit 1995), basa Bislama duwé bausastra dhéwé lan iku dadi pathokan kanggo nglarasaké éjaané
Tembung Bislama (utawa "Bichelamar" ing basa Prancis) asalé saka tembung "Beach-la-Mar" ing kawitané abad angka 19, kang dijupuk saka tembung rékan Prancis "biche de mer" utawa "bêche de mer", tegesé tripang, kang mula-bukané saka tembung Portugis "bicho do mar"
Ing kawitané taun 1840-an, tripang dipanèn lan digaringaké bareng karo usumé panèn kayu cendhana
Jeneng "biche-la-mar" lan basa Inggris Cendhana digayutaké raket karo basa pijin kang dicaturaké para buruh menyang sabarakané lan menyang bendarané
Antarané taun 1888 lan 1889, Robert Louis Stevenson nulis ing cathetané lelana ngideri Pasifik yèn, “kang ndunungi asli bisa basa Inggris sithik-sithik..
utawa basa pijin, kang diarani 'Beach-la-Mar'.” Ing caritané Jack London kang asesirah "Yah! Yah! Yah!""", minangka salah siji pérangané "South Sea Tales", bola-bali ingaran anané "basa kasar kang diarani "bech-de-mer"”, lan warna-warna pacelathon ing njeroné nganggo basa iku
Ing jaman saiki, tembung "Bislama" dhéwé wis arang digawé ngarani tripang déning panyaturé basa Bislama kang enom amarga wis ana tembung silihan anyar kang luwih kondhang saka "bêche de mer" basa Prancis kang diucapaké "besdemea"
Ana rong tembung kang kerep dienggo ing basa Bislama, ya iku "long" lan "blong", kang ngèmperi warna-warna tembung pangarepé basa Inggris lan Prancis
"Blong" dijupuk saka tembung Inggris "belong".
"Blong" werdiné 'saka' utawa 'ing', kaya déné "of" ing basa Inggris
Tembung iki akèh lan wigati digawé nyebut dedarbéan, nagara asal, sipat, kekarepan, lan liyané
Tembung kriya ing Basa Bislama iki asalé saka basa Inggris, Prancis utawa basa-basa asli; akèh tembung andhahan ditambahaké ing panambang andhahan
Wujud panambang /-em/, /-im/, utawa /-um/, mèlu swara cundhuk
Yèn swara pamungkas ing wod tembung kriya iku –u utawa –i, swara iku bakal kesalin ing panambang andhahan
Sawetara kanggo kabèh wod swara, panambang andhahané kabèh awujud /-em/:
The Commuter (filem) The Commuter ya iku filem thriller Amérikah Sarékat-Inggris sing digawé taun 2017
Film iki disutradarani Jaume Collet-Serra, dhedhasar skenario filem anggitan Byron Willinger lan Philip de Blasi
Sakpérangan paraga mbintangi film iki antarané Liam Neeson, Vera Farmiga, Sam Neill, Elizabeth McGovern, Jonathan Banks, lan Patrick Wilson
"The Commuter" dibabar ing gedung-gedung biyoskup Amérikah Sarékat déning Lionsgate tanggal 13 Oktober 2017, lan ing Inggris tanggal 20 Oktober 2017 déning StudioCanal
Michael ya iku salah sijiné agen asuransi sing numpak "commuter" saben ndina saka omahé, nalika tekané mepet, nanging asring
Sawisé dhèwèké ditelpon déning wong sing durung ditepang, Michael dipeksa ndungkap kasajatené salah siji penumpang kang ndhelik sadurungé sepur mandheg ing stasiyun pungkasan
Nalika kuwi, dhèwèké ngoyak wektu kanggo mecahké teka-teki, dhèwèké nembé mangerteni anané rancangan mbabayani lan tanpa sadhar kajebak ing sajeroné konspirasi kriminal
Salah sijiné babagan sing ndadèkaké urip lan mati minangka totohané, kanggo awaké dhèwé lan para penumpang liyané
Ing wulan Januari 2010, Olatunde Osunsanmi mbiyawaraké anané rencana nggawé film lan dhèwké kadhapuk minangka sutradhara déning perusahaan filem Gold Circle Films, bareng karo panganggit skenario Byron Willinger lan Philip de Blasi
Luwih saka setaun sabanjuré, ing wulan Agustus 2011, Julius Jarrold nglaporaké yèn dhèwèké bakal ngarahaké filem kuwi kanggo Gold Circle
Ing wulan September 2015, dibiyawaraké yèn Liam Neeson bakal dadi paraga filem kuwi, kang digawé déning StudioCanal lan The Picture Company
Wulan Januari 2016, Jaume Collet-Serra nutup kasarujukan kanggo ngarahaké filem kuwi, mratandhani anané pakaryan bareng kaping papat karo Neeson, lan uga dilaporké yèn biaya prodhuksiné arep direngga déning Ombra Films bareng karo Juan Sola
Wulan Juni taun 2016, Vera Farmiga mratelaké sumadya mèlu dadi paraga ing filem kuwi
Filem iki mitandhani makarya barengé kaping pindho antarané Farmiga lan Collet-Serra, sawisé ing taun 2009 uga makarya bareng ing film thriller "Orphan"
Tanggal 13 Juli, Sam Neill, Elizabeth McGovern, lan Jonathan Banks dilebokaké uga ing proyek filem iki
Ing wulan Agustus 2016, Kobna Holdbrook-Smith nyusul nyawiji
Ing wulan kuwi uga, Patrick Wilson nyawiji, maragakaké minangka kancané Neeson
Neeson lan McGovern dijupuk gambaré kanthi latar mburi Worplesdon railway station ing Surrey tanggal 18 September 2016
Wulan November 2015, Lionsgate nuku hak dum kanggo kalangan dhomestik kanti nandhatangani prajanjen karo StudioCanal
"The Commuter" dirantam manawa dibabar ing 13 Oktober 2017
Filem iki arep dibabar ing Inggris 20 Oktober 2017.
City of Ember City of Ember ya iku filem fiksi ilmiah saka Amérikah Sarékat kang digawé déning 20th Century Fox taun 2008 dijupuk saka novèl taun 2003 sesirah "The City of Ember" anggitané Jeanne DuPrau
Filem iki disutradarani Gil Kenan, dhedhasar naskah anggitan Caroline Thompson
Sakpérang paraga kang mèlu main ing filem iki antarané Saoirse Ronan, Harry Treadaway, Bill Murray, Mackenzie Crook, Martin Landau, Mary Kay Place, Toby Jones, lan Tim Robbins
"Citi of Ember" dibabar ing tanggal 10 Oktober, rong wulan sawisé babarané buku sambungan pungkasané: "The Diamond of Darkhold"
Ing Kutha Ember anané mung wengi, tanpa ana wulan utawa lintang
Semana uga yèn awan, ora ana srengéngé utawa langit biru
Awan ya mung nalika listrik murup saka generator, lampu-lampu madhangi dalan lan omah-omah para warga kutha
Ora ana wong kang naté teka utawa lunga saka Kutha Ember
Kira-kira lawasé rong atus taun, para warga Ember kakurung ana ing pepeteng kuwi
Kutha Ember kang dirancang lan dibangun kanggo jangka wektu rong atus taun, ora ana sijia warga kang mangerteni dina kuwi awan utawa bengi, anan'r mung jam utama kang dumunung ing tengah kutha, ing griyané wali kutha
Para ilmuwan sengaja ngagawa para pendhudhuk ana ing ngisor lemah jalaran lapisan udara dikebaki racun
Nalika kuwi para ilmuwan yasa generator lan nggawé prakiran kapan generator kuwi bakal mandheg
Para ilmuwan mau nggawé peta kang dilebokke ing sajerone pethi kang yèn wis 200 taun bisa mbuka dhèwé
Pethi mau diwenehaké marang wali kutha Ember turun temurun, lan saben taun angkané tansah mudhun
Sawijining dina, ana nom-noman kang nyujanani anané kaanehan ing samubarang ing jero kutha kuwi
Bocah-bocah mau, kanthi nggolèk sisik melik lan lumebu ing lurung-lurung kang sadurungé durung dimangerteni, kalebu griyané wali kutha
Kanggo bisa metu saka Kutha Ember, jebul kudu ngliwati pipa, terus nyemplung kali ing kana
Ora nyana, bocah-bocah kuwi nemu pratandha kang katulis ing sawijiné peta
Jebul salawasé iki wali kutha wis tumindak khianat tumrap para warga Ember kanti nyelundhupaké samubarang bahan kang disimpen ing gudhang
Kanti ora gampang, pungkasane bocah mau kasil metu saka Kutha Ember lan weruh donya sajatiné.
The City of Ember The City of Ember ya iku sisirahl novèl fiksi ilmiah anggitané Jeanne DuPrau kang dibabar ing taun 2003
Kaya déné anggitane Suzanne Martel sesirah "The City Under Ground" kang dibabar taun 1963 utawa anggitané Helen Mary Hoover sesirah "This Time of Darkness" kang dibabar ing taun 1980, "The City of Ember" ngangkat carita babagan Kutha Ember, sawijiné kutha kang dumunung ing sangisoré lemah, kang alon-alon kentekan bahan panganan lan pepadhang
Nanging kaanan kuwi énggal dimangerteni déning sakperang bocah welasan taun sing nyoba nylametaké kanthi metu saka Kutha Ember tumuju ing bumi sajatiné
Ora ana wong sing naté teka lunga saka Kutha iku
Kira-kira lawasé rong atus taun, para warga Ember kakurung ana ing pepeteng iku
Kutha Ember sing dirancang lan dibangun kanggo jangka wektu rong atus taun, ora ana sijia warga sing mangerteni dina kuwi awan utawa bengi, anané mung jam utama kang dumunung ing tengah kutha, ing griyané wali kutha
Para ilmuwan sengaja nggawa para pendhudhuk ing ngisor lemah jalaran lapisan udara dikebaki racun
Para ilmuwan mau nggawé peta sing dilebokké ing sajerone pethi sing yèn wis 200 taun bisa mbuka dhéwé
Sawijining dina, ana boca nom-noman sing nyujanani anané kaanehan ing samubarang ing jero kutha kuwi
Bocah-bocah mau nggolèk sisik melik lan lumebu ing lurung-lurung kang sadurungé durung dimangerteni, lumebu griyané wali kutha
Jebul salawasé iki wali kutha wis tumindak khianat tumrap para warga Ember kanti ndelikaké samubarang bahan sing disimpen ing gudhang
Kanthi ora gampang, pungkasané bocah mau kasil metu saka Kutha Ember lan weruh donya sajatiné
Sawijine filem adhaptasi kanthi carita kang njupuk saka novèl iki ,digawé lan disutradarani Walden Media lan Playtone
Sing maragani filem iki antaraneé Bill Murray minangka dadi wali kutha, Saoirse Ronan minangka dadi Lina, lan Harry Treadaway minangka dadi Doon
Filem ini rampung panggarapané ing wulan Oktober 2007 lan dibabar tanggal 10 Oktober 2008